Cyber-shot-käyttöohjeet
Tulosta
Ensimmäiselle sivulle > Kuvien katseleminen televisiosta > Kuvan katselu teräväpiirto-TV:stä (HD) > Kuvan katselu HD-TV:stä käyttämällä HDMI-kaapelia (myydään erikseen)

## Kuvan katselu HD-TV:stä käyttämällä HDMI-kaapelia (myydään erikseen)

Liitä kamera teräväpiirtotelevisioon (HD), jossa on HDMI-liitin, HDMI-kaapelilla (myydään erikseen).

1. Kytke virta pois sekä kamerasta että TV:stä.

1. Liitä kameran HDMI-liitin (A) ja TV:n HDMI-liitin (B) käyttämällä HDMI-kaapelia (myydään erikseen) (C).

1. Kytke televisioon virta ja valitse oikea tulo.

1. Kytke kamera päälle painamalla (Toisto) -painiketta.

Kameralla otetut kuvat tulevat näkyviin televisioon. Valitse haluamasi kuva säädinpyörällä.
”PhotoTV HD”
Tämä kamera on yhteensopiva ”PhotoTV HD” -standardin kanssa.
Kun liität kameran HDMI-kaapelilla (myydään erikseen) Sony-televisioon, joka on yhteensopiva ”PhotoTV HD” -standardin kanssa, voit nauttia valokuvista mukavasti hämmästyttävällä Full HD -laadulla.

- ”PhotoTV HD” -toiminnolla saat yksityiskohtaiset, valokuvamaiset hienot tekstuurit ja värit.

- Kun kamera liitetään Video A -tilan kanssa yhteensopivaan Sony-televisioon HDMI-kaapelilla, televisio asetetaan automaattisesti valokuville sopivaan kuvanlaatuun. Kun television asetus on Video-tila, kuvanlaatu sopii videoille.

- Kun toistat AVCHD-videota, on suositeltavaa asettaa [Yksittäisk./vid. valin.] tilaan [AVCHD-näkymä].

- Katso lisätietoja television käyttöohjeista.

Huomautuksia

- [VGA]-kuvakoossa otettuja kuvia ei voi toistaa teräväpiirtomuodossa.

- Älä liitä kameraa ja liitettäviä laitteita molempiin lähtöliittimiin. Jos kamera ja TV liitetään lähtöliittimien avulla, kuvaa tai ääntä ei toisteta. Tällainen liitäntä voi myös aiheuttaa ongelmia kamerassa ja/tai liitetyissä laitteissa.

- Kamera ei välttämättä toimi oikein kaikkien HD-televisioiden kanssa. Teräväpiirtotelevisiosta ei esimerkiksi välttämättä voi katsoa videota tai kuulla ääntä.

- On suositeltavaa käyttää valtuutettua kaapelia, jossa on HDMI-logo, tai Sony HDMI -kaapelia.

- Käytä kaapelia, jonka toisessa päässä on kameraan sopiva HDMI-mikroliitin ja toisessa televisioon sopiva liitin. Kuvia ei voi katsella TV:ssä, jossa ei ole HDMI-liitintä.

- Tallennus voi pysähtyä automaattisesti kameran suojelemiseksi jonkin ajan kuluttua, kun kuvataan videota tilanteessa, jossa kamera ja TV on liitetty HDMI-kaapelilla (myydään erikseen).

- Avaa HDMI-kansi kokonaan, kun kiinnität HDMI-kaapelia kameraan.

- Kameran näytössä ei näy mitään.

Takaisin ylös