Cyber-shot-käyttöohjeet
Tulosta
Ensimmäiselle sivulle > Varotoimia / Tietoja kamerasta > Varotoimia > Akku

## Akku

Akun lataaminen
Akun tehokas käyttö
Akun jäljellä oleva varaus
Akun säilyttäminen
Akun käyttöikä
Yhteensopiva akku

### Akun lataaminen

- Lataa akku (mukana) ennen kameran ensimmäistä käyttökertaa.

- Akku voidaan ladata, vaikka se ei ole aivan tyhjä. Voit käyttää myös osaksi ladattua akkua.

- Suosittelemme, että akku ladataan ympäristön lämpötilan ollessa 10 °C – 30 °C. Akku ei ehkä lataudu kunnolla tämän lämpötila-alueen ulkopuolella.

### Akun tehokas käyttö

- Akun suorituskyky heikkenee kylmässä ympäristössä. Tämän vuoksi akun käyttöaika on lyhyempi kylmässä ympäristössä. Toimimalla seuraavasti voit pidentää akun käyttöaikaa:

- Pidä akkua taskussa lähellä kehoasi lämmittääksesi sitä, ja aseta se kameraan juuri ennen kuin alat kuvata.
  (Jos taskussasi on metalliesineitä, kuten avaimia, varo oikosulkua.)

- Akku tyhjenee nopeasti, jos käytät usein salamaa tai zoomia.

- Suosittelemme, että pidät mukanasi vara-akkuja kaksi tai kolme kertaa kuvausta pidemmäksi ajaksi ja että teet koekuvauksen ennen varsinaisten kuvien ottamista.

- Älä altista akkua vedelle. Akku ei ole vesitiivis.

- Älä jätä akkua auton sisään, suoraan auringonpaisteeseen tai mihinkään muihin erittäin kuumiin paikkoihin.

- Kameraa ei ehkä voi käynnistää tai akkua ei voi ladata tehokkaasti, jos akun liitinosa on likainen. Puhdista tällöin akku pyyhkimällä pöly kevyesti pois pehmeällä liinalla tai vanupuikolla.

### Akun jäljellä oleva varaus

- Jäljellä olevan varauksen ilmaisin näkyy näytössä.

A: Korkea
B: Alhainen

- Jäljellä oleva tarkka varaus tulee näyttöön noin 1 minuutin kuluttua.

- Jäljellä olevan latauksen ilmaisin ei välttämättä ole oikein kaikissa olosuhteissa.

- Jos kameraa ei käytetä tietyn ajan kuluessa virran ollessa kytkettynä, kamera sammuu automaattisesti. (Automaattinen sammutustoiminto)

- Jos akun jäljellä olevaa varausta ei näy, paina säädinpyörästä DISP (Näytä sisältö). [Tietoja]

### Akun säilyttäminen

- Tyhjennä akku kokonaan ennen säilytystä ja säilytä kamera viileässä ja kuivassa paikassa. Lataa akku täyteen ja tyhjennä se täysin sitten kamerassa käyttämällä vähintään kerran vuodessa säilytyksen aikana akun suorituskyvyn ylläpitämiseksi.

- Voit kuluttaa akun varauksen loppuun kamerassa jättämällä kameran päälle kuvaesitystilassa, kunnes akku loppuu.

- Estä liittimien likaantuminen, oikosulut jne. käyttämällä esimerkiksi muovipussia akun pitämiseksi etäällä metallisista materiaaleista kuljetuksen tai säilytyksen aikana.

### Akun käyttöikä

- Akun käyttöikä on rajallinen. Akun kapasiteetti pienenee sitä käytettäessä ja ajan myötä. Jos akun käytettävissä oleva aika lyhenee merkittävästi, on luultavasti aika vaihtaa se uuteen.

- Akun käyttöikään vaikuttavat sen säilytys- ja käyttöolosuhteet sekä käyttöympäristö.

### Yhteensopiva akku

- NP-BX1 (mukana) toimii vain X-tyypin kanssa yhteensopivien Cyber-shot-mallien kanssa.

Takaisin ylös