Cyber-shot-käyttöohjeet
Tulosta
Ensimmäiselle sivulle > Varotoimia / Tietoja kamerasta > Varotoimia > Varotoimia

## Varotoimia

Muistikortin varmuuskopiointi
Tietoja tietokantatiedostoista
Älä käytä tai säilytä kameraa seuraavissa paikoissa
Kantaminen
Käyttölämpötilat
Kosteuden tiivistyminen
Kameran sisältämät toiminnot
Mikä on 1080 60p/50p?
Kuvatietojen yhteensopivuus
Huomautuksia toistettaessa videoita muilla laitteilla
Näyttöä ja objektiivia koskevia huomautuksia
Huomautuksia salamasta

### Muistikortin varmuuskopiointi

Älä sammuta kameraa, irrota akkua tai poista muistikorttia käytön merkkivalon palaessa. Muuten muistikortti voi vahingoittua. Muista ottaa varmuuskopio tiedoista kaiken varalta.

### Tietoja tietokantatiedostoista

Kun kameraan asetetaan muistikortti, jossa ei ole tietokantatiedostoa, ja virta kytketään, osa muistikortin kapasiteetista käytetään tietokantatiedoston automaattiseen luomiseen. Voi kestää jonkin aikaa, ennen kuin voit suorittaa seuraavan toiminnon. Jos tietokantatiedoston virhe esiintyy, tuo kaikki kuvat tietokoneeseen ”PlayMemories Home” -sovelluksella ja alusta sitten muistikortti.

### Älä käytä tai säilytä kameraa seuraavissa paikoissa

- Erittäin kuuma, kylmä tai kostea paikka
  Jos kamera jätetään esim. aurinkoiseen paikkaan pysäköityyn autoon, kameran runko voi vääristyä ja siitä voi aiheutua toimintahäiriöitä.

- Suora auringonvalo ja lämmityslaitteiden ympäristö
  Kameran rungon väri voi muuttua tai runko vääristyä, mikä voi aiheuttaa toimintahäiriöitä.

- Paikat, joihin voi kohdistua tärinää

- Voimakkaan magneettikentän lähellä

- Hiekkainen tai pölyinen paikka
  Varo, ettei kameraan pääse hiekkaa tai pölyä. Tämä voi aiheuttaa toimintahäiriöitä, joita ei aina voi korjata.

### Kantaminen

Älä istu, jos kamera on housujesi tai hameesi takataskussa, sillä kamera voi vikaantua tai mennä rikki.

### Käyttölämpötilat

Kamera on tarkoitettu käytettäväksi 0°C – 40 °C:n lämpötilassa. Kuvaaminen erittäin kylmissä tai kuumissa olosuhteissa näiden rajojen ulkopuolella ei ole suositeltavaa.

### Kosteuden tiivistyminen

- Jos kamera tuodaan suoraan kylmästä lämpimään paikkaan, kameran sisään ja pinnalle voi tiivistyä kosteutta. Tämä tiivistyminen saattaa aiheuttaa kameran toimintahäiriöitä.

- Jos kameraan tiivistyy kosteutta, sammuta kamera ja odota noin tunti, että kosteus haihtuu. Huomaa, että jos otat kuvia, kun kameran objektiivissa on kosteutta, kuvista ei tule tarkkoja.

### Kameran sisältämät toiminnot

- Tämä käyttöopas kuvaa 1080 60i -yhteensopivien laitteiden ja 1080 50i -yhteensopivien laitteiden toiminnot.

Voit tarkistaa onko kamerasi 1080 60i -yhteensopiva laite vai 1080 50i -yhteensopiva laite katsomalla seuraavia merkkejä kamerasi pohjassa.

- 1080 60i -yhteensopiva laite: 60i

- 1080 50i -yhteensopiva laite: 50i

- Kun olet lentokoneessa, aseta [Lentokonetila] tilaan [Käytössä].

### Mikä on 1080 60p/50p?

- Toisin kuin tavalliset tähänastiset tallennustilat, jotka tallentavat lomitetussa tilassa, tämä kamera tallentaa kuvan progressiivisena. Tämä parantaa tarkkuutta ja tuottaa sulavamman, aidomman kuvan.

### Kuvatietojen yhteensopivuus

- Tämä kamera on DCF (Design rule for Camera File system) -yleisstandardin vaatimusten mukainen. Standardin on määrittänyt JEITA (Japan Electronics and Information Technology Industries Association).

- Sony ei takaa, että kamera toistaa muilla laitteilla otettuja tai muokattuja kuvia tai että muut laitteet toistavat tällä kameralla otettuja kuvia.

### Huomautuksia toistettaessa videoita muilla laitteilla

- Tämä kamera käyttää MPEG-4 AVC/H.264 High Profile -pakkausta AVCHD-tallennusta varten. Tällä kameralla AVCHD-muodossa tallennettuja videoita ei voi toistaa seuraavissa laitteissa.

- Muut AVCHD-muodon kanssa yhteensopivat laitteet, jotka eivät tue High Profile -ominaisuutta

- Laitteet, jotka eivät ole yhteensopivia AVCHD-muodon kanssa

Tämä kamera käyttää myös MPEG-4 AVC/H.264 Main Profile -pakkausta MP4-tallennusta varten. Tästä syystä tällä kameralla MP4-muodossa tallennettuja videoita ei voida toistaa laitteissa, jotka eivät tue MPEG-4 AVC/H.264-pakkausta.

- Teräväpiirtoisia (HD) kuvia voidaan toistaa vain AVCHD-muodon toistolaitteissa. DVD-soitin tai DVD-tallennin ei osaa toistaa teräväpiirtoisella (HD) kuvanlaadulla tallennettuja kuvia, koska ne eivät ole yhteensopivia AVCHD-muodon kanssa. Lisäksi jos AVCHD-muodossa teräväpiirtoisella kuvanlaadulla (HD) tallennettu levy asetetaan DVD-soittimeen tai -tallentimeen, levyä ei ehkä voi poistaa.

- 1080 60p/1080 50p -muodossa tallennetut videot voidaan toistaa vain 1080 60p/1080 50p -yhteensopivissa laitteissa.

### Näyttöä ja objektiivia koskevia huomautuksia

- Näyttö on valmistettu erittäin hienoa tarkkuustekniikkaa käyttäen niin, että yli 99,99 % kuvapisteistä on toimivia. Näytössä voi kuitenkin näkyä joitakin hyvin pieniä mustia tai kirkkaita pisteitä (valkoisia, punaisia, sinisiä tai vihreitä). Nämä valmistuksessa syntyneet pisteet ovat normaaleja eivätkä vaikuta kuvaamiseen.

- Näytön tai objektiivin pitkäaikainen altistaminen suoralle auringonvalolle voi aiheuttaa toimintahäiriöitä. Ole varovainen asettaessasi kameraa ikkunan lähelle tai ulkona ollessasi.

- Älä paina näyttöä. Näytön väri voi muuttua ja näyttö voi vikaantua.

- Näytössä olevat kohteet voivat laahautua jäljessä kylmissä olosuhteissa. Tämä ei ole vika.

- Varo, että et kolauta liikutettavaa objektiivia mihinkään. Älä myöskään käsittele sitä kovakouraisesti.

### Huomautuksia salamasta

- Kun käytät salamaa, salama nousee automaattisesti. Jos et käytä salamaa, paina se alas manuaalisesti.

- Älä peitä salamaa sormillasi.

- Älä kanna kameraa salamayksiköstä äläkä kohdista siihen liikaa voimaa.

- Jos avoimeen salamayksikköön pääsee vettä, pölyä tai hiekkaa, seurauksena voi olla toimintahäiriö.

Takaisin ylös