Cyber-shot-käyttöohjeet
Tulosta
Ensimmäiselle sivulle > Vianmääritys > Vianmääritys > Valokuvien tai videoiden kuvaaminen

## Valokuvien tai videoiden kuvaaminen

Kuvia ei voi tallentaa.

- Tarkista muistikortin vapaa tila. Jos se on täynnä, toimi jollakin seuraavista tavoista:

- Poista tarpeettomia kuvia. [Tietoja] [Tietoja]

- Vaihda muistikortti.

- Et voi tallentaa kuvia salamavalon lataamisen aikana.

- Videoiden tallennukseen suositellaan seuraavia muistikortteja:

- ”Memory Stick PRO Duo” (Mark2), ”Memory Stick PRO-HG Duo”, ”Memory Stick XC-HG Duo” tai ”Memory Stick Micro” (Mark2)

- SD-muistikortti, SDHC-muistikortti, SDXC-muistikortti, microSD-muistikortti, microSDHC-muistikortti tai microSDXC-muistikortti (luokka 4 tai nopeampi)

Hymysuljintoiminto ei toimi.

- Kuvaa ei oteta, jos hymyileviä kasvoja ei tunnisteta. [Tietoja]

Epäterävyyttä vähentävä toiminto ei toimi.

- Epäterävyyttä vähentävä toiminto ei ehkä toimi oikein kuvattaessa yöaikaan.

- Paina suljinpainike ensin puoliväliin asti ennen kuin otat kuvan.

Tallennus kestää kauan.

- Kohinan vähennystoiminto on päällä. Tämä ei ole vika. [Tietoja] [Tietoja]

- Kuvaat RAW-tilassa. Koska RAW-datatiedostot ovat suuria, RAW-tilassa kuvaamisessa voi kestää pitkään.

- Automaattinen HDR käsittelee kuvaa. [Tietoja]

- Kamera kerrostaa kuvia. [Tietoja] [Tietoja]

Kuva ei ole tarkka.

- Kohde on liian lähellä. Varmista kuvatessasi, että objektiivi on kauempana kohteesta kuin lyhin kuvausetäisyys (noin 5 cm (W)/55 cm (T) objektiivista).

- (Urheilu), (Maisema), (Yövalotus) tai (Ilotulitus) on valittu asetukseen [Valotusohjelma], kun valokuvia otetaan.

Zoom ei toimi.

- Et voi käyttää optista zoomia, kun kuvaat tilassa [Pyyhkäisypanor.].

- Et voi käyttää muita zoomaustoimintoja kuin optista zoomia seuraavissa tilanteissa:

- Kun Hymysuljin-toiminto on käytössä.

- [Kuvanottotapa]-asetukseksi on valittu [Omakuva].

- [Laatu]-asetukseksi on valittu [RAW] tai [RAW ja JPEG].

Salamavalo ei toimi.

- Salamaa ei voi käyttää seuraavissa tilanteissa:

- [Kuvanottotapa]-asetukseksi on valittu [Itselaukaisin (jatk.)] tai [Haarukka: sarja]. [Tietoja]

- (Liike-epät. väh.), (Yövalotus), (Hämärässä ilman jalustaa), (Ilotulitus) tai (Suuri herkkyys) on valittu asetuksessa [Valotusohjelma].

- Kuvataan tilassa [Pyyhkäisypanor.]

- Kuvataan videotilassa

- Aseta salama tilaan [Täytesalama], kun [Valotusohjelma] on asetettu tilaan (Lemmikki), (Gourmet), (Maisema), (Urheilu) tai (Auringonlasku). [Tietoja]

Salamalla otetuissa kuvissa näkyy sameita, valkoisia pyöreitä täpliä.

- Ilmassa olevat hiukkaset (pöly, siitepöly yms.) heijastavat salaman valoa ja näkyvät kuvassa. Tämä ei ole vika. [Tietoja]

Lähikuvaustoiminto (Makro) ei toimi.

- Kamera säätää tarkennuksen automaattisesti. Pidä suljinpainike painettuna puoliväliin asti. Tarkennuksen säätö voi kestää jonkin aikaa kuvattaessa lähellä olevaa kohdetta.

- (Urheilu), (Maisema), (Yövalotus) tai (Ilotulitus) on valittu asetuksessa [Valotusohjelma].

Päivämäärä ja aika eivät näy näytössä.

- Päivämäärä ja aika eivät näy kuvauksen aikana. Ne näkyvät vain toiston aikana.

F-arvo ja suljinnopeus vilkkuvat.

- Valotus on väärä. Korjaa [Valotuksen korjaus]. [Tietoja]

Kuvan värit eivät ole oikein.

- Säädä asetusta [Valkotasapaino]. [Tietoja]

- [Kuvatehoste] on valittu. [Tietoja]

- Palauta asetukset oletusasetuksiin suorittamalla [Palauta]. [Tietoja]

Kuva on erittäin tumma tai kirkas.

- Palauta asetukset oletusasetuksiin suorittamalla [Palauta]. [Tietoja]

Kuvassa näkyy kohinaa, kun näyttöä katsotaan pimeässä paikassa.

- Kamera pyrkii parantamaan näytön näkyvyyttä tekemällä sen väliaikaisesti kirkkaammaksi, kun valoa on vähän. Tällä ei ole vaikutusta tallennettuun kuvaan.

Kuvassa näkyy tumma varjo.

- Kohteen kirkkauden mukaan voi näkyä tumma varjo, kun aukkoa muutetaan. Tämä ei ole vika.

Kohteen silmät näkyvät punaisina.

- Valitse [Punasilm. vähennys] -asetukseksi [Käytössä]. [Tietoja]

- Ota kuva salaman kantamaa lähempää salamaa käyttäen.

- Valaise huone ja ota kuva.

Näyttöön ilmestyy pisteitä, jotka jäävät näyttöön.

- Tämä ei ole vika. Nämä pisteet eivät tule kuvaan.

Kuvia ei voi ottaa sarjana.

- Muistikortti on täynnä. Poista tarpeettomia kuvia. [Tietoja] [Tietoja]

- Akun varaus on vähissä. Aseta ladattu akku.

Sama kuva otetaan useita kertoja.

- Valitse [Kuvanottotapa]-asetukseksi [Kertakuvaus]. [Tietoja]

Takaisin ylös