Cyber-shot-käyttöohjeet
Tulosta
Ensimmäiselle sivulle > Varotoimia / Tietoja kamerasta > Varotoimia > Akun lataaminen

## Akun lataaminen

- Toimitettu verkkolaite on tarkoitettu tätä kameraa varten. Älä liitä sitä muihin elektronisiin laitteisiin. Se voi aiheuttaa toimintahäiriön. Käytä vain aitoa Sony-verkkolaitetta.

- Jos virran/latauksen merkkivalo vilkkuu latauksen aikana, poista ladattavana oleva akku ja asenna se sitten kunnolla takaisin kameraan. Jos virran/latauksen merkkivalo vilkkuu uudelleen, se voi olla merkki akkuvirheestä tai siitä, että käytössä on jokin muu akkutyyppi. Tarkasta, että akku on oikeantyyppinen. Jos akku on oikeantyyppinen, poista akku, aseta sen tilalle uusi tai eri akku ja tarkista, että akku latautuu oikein. Jos akku latautuu oikein, kyseessä saattaa olla akkuvirhe.

- Jos virran/latauksen merkkivalo vilkkuu, vaikka verkkolaite on liitetty kameraan ja pistorasiaan, se tarkoittaa, että lataus on loppunut tilapäisesti ja on valmiustilassa. Lataus pysähtyy ja siirtyy valmiustilaan automaattisesti, jos lämpötila on suositellun käyttölämpötilan ulkopuolella. Kun lämpötila palaa asianmukaiselle alueelle, latausta jatketaan ja virran/latauksen merkkivalo syttyy uudelleen. Suosittelemme, että akku ladataan ympäristön lämpötilan ollessa 10 °C – 30 °C.

- Virtaa ei anneta kuvauksen/toiston aikana, jos kamera on kytketty pistorasiaan mukana toimitetulla verkkolaitteella. Jos haluat antaa virtaa kameraan kuvauksen/toiston aikana, käytä verkkolaitetta AC-UD10 (myydään erikseen) tai AC-UD11* (myydään erikseen).

* Verkkolaite AC-UD11 (myydään erikseen) ei välttämättä ole saatavilla kaikissa maissa/kaikilla alueilla.
Takaisin ylös