Cyber-shot-käyttöohjeet
Tulosta
Ensimmäiselle sivulle > Varotoimia / Tietoja kamerasta > Varotoimia > Muistikortti

## Muistikortti

Muistikortti
Muistikorttisovittimen (myydään erikseen) käyttöön liittyvä huomautus
”Memory Stick”
Käytettäessä ”Memory Stick XC Duo”- tai ”Memory Stick PRO Duo” -korttia vakiokokoisessa ”Memory Stick” -korttipaikassa
Huomautuksia ”Memory Stick Micro” -kortin (myydään erikseen) käytöstä

### Muistikortti

Muistikortti | Esitystapa Käyttöohjeet-julkaisussa
Memory Stick XC-HG Duo | ”Memory Stick XC Duo”
Memory Stick PRO Duo | ”Memory Stick PRO Duo”
Memory Stick PRO-HG Duo
Memory Stick Micro (M2) | ”Memory Stick Micro”
Memory Stick Micro (Mark2)
SD-muistikortti | SD-kortti
SDHC-muistikortti
SDXC-muistikortti
microSD-muistikortti | microSD-muistikortti
microSDHC-muistikortti
microSDXC-muistikortti

- Testeissä kameran kanssa toimiviksi on havaittu enintään 64 Gt:n ”Memory Stick XC Duo”-, ”Memory Stick PRO Duo”- ja SD-muistikortit.

- Testeissä kameran kanssa toimiviksi on havaittu enintään 16 Gt:n ”Memory Stick Micro” -muistikortit ja enintään 64 Gt:n microSD-muistikortit.

- Videoiden tallennukseen suositellaan seuraavia muistikortteja:

- (Mark2) (”Memory Stick PRO Duo” (Mark2))

- (”Memory Stick XC-HG Duo”)

- (”Memory Stick PRO-HG Duo”)

- (Mark2) (”Memory Stick Micro” (Mark2))

- SD-kortti (luokka 4 tai nopeampi), microSD-muistikortti (luokka 4 tai nopeampi)

Huomautuksia

- Muistikortin vakaan toiminnan varmistamiseksi on suositeltavaa alustaa tällä kameralla kaikki tässä kamerassa ensimmäistä kertaa käytettävät muistikortit. Huomaa, että alustus poistaa kaikki muistikorttiin tallennetut tiedot. Näitä tietoja ei voi palauttaa. Muista varmuuskopioida kaikki tärkeät tiedot tietokoneeseen tai muuhun tallennuspaikkaan.

- Jos toistuvasti tallennat/poistat kuvia pitkän aikaa, muistikortin tiedot saattavat sirpaloitua ja videoita ei välttämättä voi tallentaa oikein. Tallenna tällöin kuvat tietokoneeseen tai muuhun tallennuspaikkaan ja valitse [Alusta].

- Tietokoneella alustettu muistikortti ei välttämättä toimi kameran kanssa.

- Tietojen luku- ja kirjoitusnopeus vaihtelee muistikortin ja käytetyn laitteiston yhdistelmän mukaan.

- Tiedot voivat vahingoittua seuraavissa tapauksissa:

- Kun muistikortti poistetaan tai kamera kytketään pois päältä tietojen lukemisen tai kirjoittamisen aikana

- Kun muistikorttia käytetään paikoissa, joissa on staattista sähköä tai sähkökohinaa

- Suosittelemme, että tärkeät tiedot varmuuskopioidaan.

- Älä kiinnitä tarraa muistikorttiin tai muistikorttisovittimeen.

- Älä koske muistikortin liitinosaan käsin tai metalliesineillä.

- Älä iske, taivuta tai pudota muistikorttia.

- Älä pura tai muunna muistikorttia.

- Älä altista muistikorttia vedelle.

- Älä jätä muistikorttia pikkulasten ulottuville. He voivat niellä sen vahingossa.

- Aseta muistikortti, joka sopii muistikorttipaikkaan. Muuten seurauksena on toimintahäiriö.

- Muistikorttia ei saa käyttää tai säilyttää seuraavanlaisissa olosuhteissa:

- Kuumat paikat, esim. auringonpaisteeseen pysäköidyn auton sisällä

- Suoralle auringonvalolle altistuvat paikat

- Kosteat paikat tai paikat, joissa on syövyttäviä aineita

- ”Memory Stick XC-HG Duo”-, SDXC- tai micro SDXC -muistikorteille tallennettuja kuvia ei voi siirtää tai toistaa tietokoneessa tai AV-laitteessa, joka ei ole exFAT-yhteensopiva, vaikka kamera olisi liitetty tietokoneeseen tai AV-laitteeseen USB-kaapelilla. Ennen liittämistä varmista, että laite on exFAT-yhteensopiva. Jos liitetty laite ei ole exFAT-yhteensopiva, se saattaa ehdottaa aseman alustamista. Älä alusta asemaa tai kaikki tiedot menetetään. (exFAT-tiedostojärjestelmää käyttävät ”Memory Stick XC-HG Duo”-, SDXC- ja micro SDXC -muistikortit.)

### Muistikorttisovittimen (myydään erikseen) käyttöön liittyvä huomautus

- Kun asennat muistikorttia muistikorttisovittimeen, varmista ensin, että muistikortti on oikeassa asennossa, ja työnnä se sitten perille asti. Jos se asennetaan väärin, se ei toimi.

- Kun käytät ”Memory Stick Micro”- tai microSD-muistikorttia, käytä sitä oikeanlaisen muistikorttisovittimen kanssa.

### ”Memory Stick”

Alla olevassa taulukossa on lueteltu ”Memory Stick” -tyypit, joita voidaan käyttää tämän kameran kanssa. Kaikkien ”Memory Stick” -toimintojen toimintaa ei voida kuitenkaan taata.

”Memory Stick” -tyyppi | Tallennus/toisto
Memory Stick PRO Duo | *1
Memory Stick PRO-HG Duo | *1*2
Memory Stick XC-HG Duo | *1*2
Memory Stick Micro (M2) | *1*3
Memory Stick Micro (Mark2) | *1

*1 Jotka käyttävät MagicGate-toimintoja. MagicGate on tekijänoikeuksien suojaustekniikka, joka käyttää salaustekniikkaa. Kameralla ei voi suorittaa MagicGate-toimintoja tarvitsevaa tietojen tallennusta ja toistoa.
*2 Tämä kamera ei tue 8-bittistä rinnakkaistiedonsiirtoa. Se käyttää samaa 4-bittistä rinnakkaistiedonsiirtoa kuin ”Memory Stick PRO Duo”.
*3 AVCHD-muodossa ja [1440×1080 12M] -koossa tallennettuja videoita ei voi tallentaa ”Memory Stick Micro” (”M2”) -muistikortille.

### Käytettäessä ”Memory Stick XC Duo”- tai ”Memory Stick PRO Duo” -korttia vakiokokoisessa ”Memory Stick” -korttipaikassa

Voit käyttää ”Memory Stick Duo” -korttia asettamalla sen ”Memory Stick Duo” -sovittimeen (myydään erikseen).
”Memory Stick Duo” -sovitin

### Huomautuksia ”Memory Stick Micro” -kortin (myydään erikseen) käytöstä

- Tämä kamera on yhteensopiva ”Memory Stick Micro” (”M2”) -korttien kanssa. ”M2” on lyhenne sanoista ”Memory Stick Micro”.

- Jos haluat käyttää ”Memory Stick Micro” -korttia tässä kamerassa, aseta ”Memory Stick Micro” -kortti Duo-kokoiseen ”M2”-sovittimeen. Jos ”Memory Stick Micro” asetetaan kameraan ilman Duo-kokoista ”M2”-sovitinta, korttia ei ehkä voi poistaa kamerasta.

- Älä jätä ”Memory Stick Micro” -korttia pikkulasten ulottuville. He voivat niellä sen vahingossa.

Takaisin ylös